“ኪራይ ነጻ ከማድረጋችን ባለፈ ነጋዴዎች በገበያ ላያ ዋጋ እንዳይጨምሩ የማግባባት ሥራ ተሠርቷል፡፡” የአዝዋ የንግድ አክሲዮን ማኅበር
ባሕር ዳር፡ ሚያዝያ 28/2012 ዓ.ም (አብመድ) የአዝዋ የንግድ አክሲዮን ማኅበር ለተከራዮች የአንድ ወር ኪራይ ሙሉ በሙሉ ነጻ ማድረጉን አስታውቋል፡፡ አክሲዮን ማኅበሩ የኮሮና ወረርሽኝን ዓለም አቀፋዊ እና ሀገራዊ ተፅዕኖ በመረዳት እና ተከራዮች በገበያ መቀዛቀዝ መቸገራቸውን ከግምት ውስጥ በማስገባት የሚያዝያ ወር ኪራይን ሙሉ በሙሉ ነጻ አድርጓል፡፡ኪራዩ ነጻ የተደረገው የቡቲክ፣ የስቴሽነሪ፣ የአልባሳት ስፌት እና ፎቶ ቤቶች እንዲሁም በሌሎቸ የንግድ ሥራዎች ለተሰማሩ 48 ነጋዴዎች ነው፡፡ የአክሲዮን ማኅበሩ የቦርድ ሊቀ መንበር እንዳልካቸው ላቀው እንደተናገሩት ነጻ የተደረገው ኪራይ ወደ ገንዘብ ሲቀየር 297 ሺህአክሲዮን ማኅበሩ ቀደም ብሎ በከተማዋ ድጋፍ የሚፈልጉ ጉዳዮች ሲፈጠሩ ድጋፍ ሲያደርግ መቆየቱን የተናገሩት አቶ እንዳልካቸው ለወረርሽኙ መፍትሔ እስከሚገኝም የተለያዩ ማስተካከያዎችን በማድረግ ድጋፉን አጠናክሮ እንደሚቀጥል አስታውቀዋል፡፡